stanford-oval/wikipedia huggingface dataset:
อำนวย นิ่มมะโน

| พลตำรวจโทอำนวย นิ่มมะโนม> ว.ม., ป.ช., จ.ภ. |
| --- | --- |


รองผู้ว่าราชการกรุงเทพมหานคร
ดำรงตำแหน่ง 21 ตุลาคม พ.ศ. 2559 – 24 สิงหาคม พ.ศ. 2560
รองผู้บัญชาการตำรวจนครบาล
ดำรงตำแหน่ง 1 ตุลาคม พ.ศ. 2550 – 30 กันยายน พ.ศ. 2554
ผู้บัญชาการตำรวจภูธรภาค 1
ดำรงตำแหน่ง 1 ตุลาคม พ.ศ. 2557 – 30 กันยายน พ.ศ. 2558
ก่อนหน้า: พลตำรวจเอก ศรีวราห์ รังสิพราหมณกุล
สมาชิกสภาขับเคลื่อนการปฏิรูปประเทศ
ดำรงตำแหน่ง 5 ตุลาคม พ.ศ. 2558 – 3 สิงหาคม พ.ศ. 2560
 
ข้อมูลส่วนบุคคล
เกิด: 5 กุมภาพันธ์ พ.ศ. 2498 (69 ปี)

| --- | --- |
แผนก/สังกัด: สำนักงานตำรวจแห่งชาติ
ชั้นยศ:  พลตำรวจโท
พลตำรวจโท อำนวย นิ่มมะโน เป็นอาจารย์พิเศษประจำคณะนิติศาสตร์ มหาวิทยาลัยธรรมศาสตร์ อดีตรองผู้ว่าราชการกรุงเทพมหานคร กรรมการในคณะกรรมการปฏิรูปประเทศด้านกระบวนการยุติธรรมกรรมาธิการวิสามัญพิจารณาร่างพระราชบัญญัติตำรวจแห่งชาติ และสมาชิกสภาขับเคลื่อนการปฏิรูปประเทศ อดีตที่ปรึกษาผู้ว่าราชการกรุงเทพมหานคร อดีตผู้บัญชาการตำรวจภูธรภาค 1  อดีตรองผู้บัญชาการตำรวจนครบาล และรองโฆษกสำนักงานตำรวจแห่งชาติ ปัจจุบันดำรงตำแหน่งประธานคณะกรรมการพิจารณาวินัยมารยาท สมาคมกีฬาฟุตบอลแห่งประเทศไทย ในพระบรมราชูปถัมภ์ และโฆษกสมาคมกีฬาฟุตบอลแห่งประเทศไทย ในพระบรมราชูปถัมภ์
ประวัติ

พลตำรวจโท อำนวย นิ่มมะโน เกิดเมื่อวันที่ 5 กุมภาพันธ์ พ.ศ. 2498 ที่ตำบลบ่อยาง อำเภอเมืองสงขลา จังหวัดสงขลา เป็นนักเรียนนายร้อยตำรวจ รุ่นที่ 31 (นรต.31) สำเร็จการศึกษาเมื่อปี พ.ศ. 2521
การทำงาน

พลตำรวจโท อำนวย นิ่มมะโน รับราชการในสังกัดกรมตำรวจ ดำรงตำแหน่งรองสารวัตรสอบสวน ครั้งแรกเมื่อปี พ.ศ. 2521 สังกัดสถานีตำรวจนครบาลนางเลิ้ง  และได้ตั้งใจปฏิบัติหน้าที่จนได้รับการเลื่อนตำแหน่งเรื่อยมา เป็นรองผู้บังคับการตำรวจนครบาล 8 ในปี พ.ศ. 2543 เป็นผู้บังคับการตำรวจนครบาล 2 ในปี พ.ศ. 2547 เป็นผู้บังคับการตำรวจนครบาล 1 ในปี พ.ศ. 2549  ในปี  เขายังเป็นผู้ปฏิบัติการโฆษกศูนย์อำนวยการแก้ไขสถานการณ์ฉุกเฉิน ในปี พ.ศ. 2553 เขาเป็นหนึ่งในนายตำรวจที่ถูกเกลียดชังจากฝ่ายพันธมิตรประชาชนเพื่อประชาธิปไตยและนปช.ในวิกฤตการณ์การเมืองไทย พ.ศ. 2548–2553 ในปี พ.ศ. 2557 ในรัฐบาลยิ่งลักษณ์ ชินวัตร เขาถูกย้ายไปเป็นรองผู้บัญชาการกองบัญชาการศึกษา สำนักงานตำรวจแห่งชาติ
ในปี พ.ศ. 2557 หลังการรัฐประหารในวันที่ 22 พฤษภาคม ปีเดียวกัน ได้รับคำสั่งให้ย้ายมารับรองผู้บัญชาการตำรวจนครบาลเหมือนเดิม จากพล.ต.ท. จักรทิพย์ ชัยจินดา รักษาการผู้บัญชาการตำรวจนครบาล โดยดูแลงานด้านการจราจรและสืบสวน
เมื่อวันที่ 26 มกราคม พ.ศ. 2559 พล.ต.อ. อัศวิน ขวัญเมือง  ผู้ว่าราชการกรุงเทพมหานคร ได้ลงนามแต่งตั้งพลตำรวจโท อำนวย นิ่มมะโน ให้ดำรงตำแหน่งที่ปรึกษาผู้ว่าราชการกรุงเทพมหานคร ตั้งแต่ 1 กุมภาพันธ์ พ.ศ. 2559 ต่อมามีคำสั่งกรุงเทพมหานคร ที่ 3178/2559 ลงวันที่ 21 ตุลาคม พ.ศ. 2559 แต่งตั้ง พล.ต.ท. อำนวย นิ่มมะโน เป็นรองผู้ว่าราชการกรุงเทพมหานคร และในวันที่ 24 สิงหาคม พ.ศ. 2560 มีคำสั่งกรุงเทพมหานคร ที่ 2650/2560 ให้พลตำรวจโท อำนวย นิ่มมะโน พ้นจากตำแหน่งรองผู้ว่าราชการกรุงเทพมหานคร โดยแต่งตั้งพลตำรวจโท ชินทัต มีศุข เป็นรองผู้ว่าราชการกรุงเทพมหานครแทน
ในปี 2566 พลตำรวจโท อำนวย สมัครลงเลือกตั้งเป็นผู้ทรงคุณวุฒิกรรมการในคณะกรรมการข้าราชการตำรวจ แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
วัดชัยมงคล (อำเภอเมืองเชียงใหม่)

สำหรับวัดชัยมงคลแห่งอื่น ดูที่ วัดชัยมงคล
| วัดชัยมงคล |
| --- | --- |


ชื่อสามัญ: วัดชัยมงคล, วัดมะเล่อ, วัดมะเลิ่ง, วัดอุปาเพ็ง, วัดอุปาพอก
ที่ตั้ง: ตำบลช้างคลาน อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดชัยมงคล เป็นวัดราษฎร์สังกัดคณะสงฆ์มหานิกาย ตั้งอยู่ในตำบลช้างคลาน อำเภอเมืองเชียงใหม่ จังหวัดเชียงใหม่ ที่ดินตั้งวัดมีเนื้อที่ 5 ไร่ 61 ตารางวา มีอาณาเขตทิศเหนือจรดที่ดินของสมาคมฝรั่งเศส (กงสุล) ทิศใต้จรดที่ดินของเอกชน ทิศตะวันออกจรดแม่น้ำปิง ทิศตะวันตกจรดถนนเจริญประเทศ
วัดชัยมงคล แต่เดิมเป็นวัดมอญมีชื่อว่า วัดมะเล่อ หรือ วัดมะเลิ่ง มีความหมายว่า "รุ่งแจ้ง" หรือ "รุ่งอรุณ" ในภายหลังได้มีการเรียกชื่อกันใหม่ว่า วัดอุปาเพ็ง หรือ วัดอุปาพอก ถือว่าเป็นวัดพี่วัดน้องกับวัดบุพพาราม (อุปาใน) จนเปลี่ยนชื่อมาเป็น "วัดชัยมงคล" ในสมัยพระบาทสมเด็จพระจุลจอมเกล้าเจ้าอยู่หัว วัดสร้างสมัยใดไม่ปรากฏหลักฐานแต่สันนิษฐานว่าอายุราว 600 ปี ได้รับอนุญาตตั้งวัดเมื่อ พ.ศ. 2470 ได้รับพระราชทานวิสุงคามสีมาเมื่อ พ.ศ. 2479 โดยในสมัยครูบาดวงแก้ว คันธิยะ อดีตเจ้าอาวาส ถนนเลียบฝั่งแม่น้ำปิงถูกกัดเซาะพังไปหมด ครูบาดวงแก้วจึงเจรจากับรัฐบาลฝรั่งเศสเพื่อขอแลกที่ดิน โดยได้มีการย้ายเจดีย์องค์เก่าซึ่งติดกับรั้วของกงสุลฝรั่งเศส มาสร้างใหม่เป็นทรงมอญ (เม็ง)
อาคารเสนาสนะที่สำคัญ ได้แก่ อุโบสถซึ่งซ้อนวิหารเป็นหลังเดียวกัน ปูชนียวัตถุ ได้แก่ พระพุทธชัยมงคล เป็นพระพุทธรูปปางมารวิชัยก่ออิฐหรือลงรักปิดทอง เป็นพระประธานภายในวิหาร ซึ่งจำลองแบบมาจากฝาผนังหลังด้านพระประธาน มีธรรมาสน์ไม้สักแกะสลักรูปนาค 7 เศียร สร้างเมื่อ พ.ศ. 2476 มีพระพุทธรูปไม้สักปางเปิดโลกมีอายุประมาณ 500 ปี
วัดจันทร์ (จังหวัดเชียงใหม่)

สำหรับวัดจันทร์แห่งอื่น ดูที่ วัดจันทร์
| วัดจันทร์ |
| --- | --- |


ที่ตั้ง: ตำบลบ้านจันทร์ อำเภอกัลยาณิวัฒนา จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดจันทร์ ตั้งอยู่ที่ตำบลบ้านจันทร์ อำเภอกัลยาณิวัฒนา จังหวัดเชียงใหม่ สร้างมานานกว่า 300 ปี มีความโดดเด่น คือ วิหารแว่นตาดำ ลักษณะคล้ายคนสวมแว่นตา
นอกจากนั้นยังเป็นที่ตั่งของศูนย์ศิลปาชีพวัดจันทร์
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินมายังวัดจันทร์ เมื่อครั้งยังเป็นอาศรม พระธรรมจาริกบ้านจันทร์ ในวันที่ 17 กุมภาพันธ์ พ.ศ. 2522
วิหารแว่นตาดำ

วิหารแว่นตาดำ วิหารที่มีลักษณะเหมือนสวมแว่นตาดำอยู่หน้าวิหาร สร้างมาประมาณ 80 ปี โดยช่างชาวกะเหรี่ยงหรือชาวปกาเกอญอ โดยเหตุผลเพราะ  วิหารหันหน้าไปทางทิศตะวันออก พื้นวิหารเทพื้นปูน ฝาวิหารด้านข้างฉาบปูน ส่วนประตูด้านหน้าวิหารรวมทั้งจั่ววิหารด้านหน้าส่วนหนึ่งได้ทำด้วยแผ่นไม้สักปิดบังแสงแดดไว้หมด ขณะนั้นช่างเห็นว่าหากปิดด้านหน้าวิหารหมดจะไม่มีแสงแดดให้แสงสว่างในวิหารได้ จึงมีเจตนาว่าจะเปิดด้านหน้าวิหารบริเวณจั่ววิหารให้แสงแดดเข้ามาข้างในวิหารได้บ้าง จึงเจาะแผ่นไม้บางส่วนของจั่วออกเพื่อจะได้รับแสง โดยช่างตั้งใจจะทำให้เหมือนดวงตา แต่พอทำเสร็จมีลักษณะคล้ายแว่นตาจึงปล่อยให้เป็นไปอย่างนั้น ก่อนนั้นไม่ได้นำกระจกมาสวมใส่แต่อย่างใด แต่เป็นห่วงทรัพย์สินในวิหารที่มีพระประธานเป็นพระสิงห์ 3 อายุกว่า 300 ปี และพระพุทธรูปองค์อื่นๆ อีกจำนวนมาก กลัวว่าจะสูญหาย ต่อมาจึงนำกระจกกรองแสงสีดำมาติดอีกครั้งหนึ่ง จึงเป็นวิหารสวมแว่นตา
รถเมล์นายเลิศ

รถเมล์นายเลิศคันหนึ่งที่ปัจจุบันเก็บรักษาไว้ที่บ้านปาร์คนายเลิศ
รถเมล์นายเลิศ หรือ รถเมล์ขาว  เป็นรถโดยสารประจำทางสายแรกของไทย ผู้ริเริ่มคือพระยาภักดีนรเศรษฐ หรือนายเลิศ  เศรษฐบุตร  เริ่มจากกิจการบริการรถม้าเช่า ซึ่งนายเลิศเป็นผู้ออกแบบตัวรถเอง โดยคิดค่าโดยสารสำหรับรถม้าเดี่ยวชั่วโมงละ 75 สตางค์ รถม้าคู่ชั่วโมงละ 1 บาท  แต่นายเลิศเห็นว่าเป็นการทรมานสัตว์ จึงคิดเปลี่ยนมาใช้รถยนต์ เมื่อประมาณ พ.ศ. 2453
ลักษณะของรถ

รถเมล์นายเลิศมีลักษณะเฉพาะคือ ทาสีขาวทั้งคัน มีตราประจำรถเป็นรูปขนมกง นายเลิศเป็นผู้ออกแบบตัวถังรถเมล์ด้วยตัวเอง โดยเขียนแบบด้วยชอล์กบนพื้นปูน ให้ช่างไม้ชาวเซี่ยงไฮ้เป็นผู้ต่อ โดยใช้เครื่องยนต์ที่สั่งซื้อมาจากประเทศอังกฤษ  นายเลิศมีนโยบายในการเดินรถว่า "สุภาพ ซื่อสัตย์ ประหยัด ทันใจ เอากำไรแต่น้อย บริการผู้มีรายได้น้อย"
รถเมล์สายแรกของนายเลิศ วิ่งจากประตูน้ำไปกษัตริย์ศึก เมื่อกิจการเจริญก้าวหน้าจึงขยายออกไปจนเกือบทั่วกรุงเทพมหานคร คนทั่วไปเรียกรถของท่านว่า "รถเมล์ขาว" ตามสีของรถ   ต่อมานายเลิศได้ริเริ่มบริการเรือเมล์ที่ชาวบ้านเรียก "เรือขาว" รับส่งผู้โดยสารตามคลองแสนแสบ ผ่านหนองจอก มีนบุรี แล้วมาสุดทางที่ประตูน้ำ เชื่อมโยงกับเส้นทางของรถเมล์ขาว กิจการนี้เป็นที่ประทับใจของคนทั่วไป และสร้างชื่อเสียงให้ท่านมาก
การสิ้นสุดกิจการ

กิจการรถเมล์นายเลิศ ดำเนินการมานานถึง 70 ปี ได้รับสัมปทานเดินรถประจำทางในกรุงเทพฯ ถึง 36 สาย มีรถประมาณ 700 คัน มีพนักงาน 3,500 คน นับเป็นบริษัทรถเมล์ที่ใหญ่ที่สุด แต่ได้เลิกกิจการลงในปี พ.ศ. 2520  เมื่อรัฐบาลมีนโยบายรวมกิจการรถเมล์ทุกสายในกรุงเทพมหานครมาอยู่ในความดูแลของ องค์การขนส่งมวลชนกรุงเทพ (ขสมก.) ซึ่งเป็นรัฐวิสาหกิจ
เซอิด บิน ฮุซัยน์

| เซอิด บิน ฮุซัยน์ |
| --- | --- |

ผู้พิทักษ์พระราชบัลลังก์อิรัก และ ซีเรีย
ดำรงพระยศ: 14 กรกฎาคม พ.ศ. 2501 – 18 ตุลาคม พ.ศ. 2513 (12 ปี 96 วัน)
ก่อนหน้า: พระเจ้าฟัยศ็อลที่ 2 แห่งอิรัก
ถัดไป: ราอัด บิน เซอิด

ประสูติ: 28 กุมภาพันธ์ พ.ศ. 2441 จักรวรรดิออตโตมัน
สิ้นพระชนม์: 18 ตุลาคม พ.ศ. 2513 (72 ปี) ปารีส
พระชายา: เจ้าหญิงฟาห์เรลนิสซา เซอิด (พ.ศ. 2476 - พ.ศ. 2513)
พระบุตร: ราอัด บิน เซอิด
ราชวงศ์: ราชวงศ์ฮัชไมต์
พระบิดา: ชะรีฟ ฮูไซน์ อิบนิ อาลี
พระมารดา: อาดิลา คานุม
เซอิด บิน ฮุซัยน์ หรือ เจ้าชายเซอิด บิน ฮุซัยน์ (อาหรับ : زيد بن الحسين;) ประสูติเมื่อวันที่ 28 กุมภาพันธ์ พ.ศ. 2441 เป็นพระราชโอรสพระองค์เล็กใน ชะรีฟ ฮูไซน์ อิบนิ อาลี กับ อาดิลา คานุม ผู้เป็นกษัตริย์และพระราชินีแห่งฮิญาซ เป็นพระอนุชาต่างพระราชมารดาใน สมเด็จพระเจ้าอาลี บิน ฮุซัยน์แห่งฮิญาซ , สมเด็จพระเจ้าอับดุลลอฮ์ที่ 1 แห่งจอร์แดน กับ พระเจ้าฟัยศ็อลที่ 1 แห่งอิรัก พระองค์ดำรงพระฐานะเป็น ผู้พิทักษ์พระราชบัลลังก์ อิรัก และ ซีเรีย ภายหลังการสวรรคตลงของ พระเจ้าฟัยศ็อลที่ 1 พระเชษฐาธิราช ด้านการศึกษา ทรงได้รับการศึกษาที่โรงเรียนมัธยมกาลาตาซารายในสตัมบูล (อิสตันบูล) วิทยาลัยคอนสแตนติโนเปิล และวิทยาลัยบอลลิออลในอ็อกซ์ฟอร์ด
การทรงงาน

ตั้งแต่ปี พ.ศ. 2459 - พ.ศ. 2462 พระองค์ทรงดำรงตำแหน่งเป็นผู้บัญชาการกองทัพอาหรับภาคเหนือ ในปี พ.ศ. 2458 ที. อี. ลอว์เรนซ์ เสนอพระนามพระองค์ให้ดำรงพระอิสริยยศเป็นกษัตริย์ของซีเรียตะวันตกเฉียงเหนือ การที่ฝรั่งเศส เข้ามีอำนาจในการทหาร ส่งผลให้ทรงถูกมอบหมายให้ไปประจำการในกองทหารม้าอิรักในปี พ.ศ. 2466 และทรงได้รับการเลื่อนตำแหน่งเป็นพันเอก นอกจากนี้ ยังทรงเป็นเอกอัครราชทูตอิรักประจำกรุงเบอร์ลินและอังการา ในช่วงปี พ.ศ. 2473 และกรุงลอนดอนในช่วงปี พ.ศ. 2493 อีกด้วย
พระประมุขแห่งอิงรัก (เพียงในพระนาม)

เมื่อวันที่ 14 กรกฎาคม พ.ศ. 2501 พระองค์ขึ้นเป็นประมุขแห่งราชวงศ์อิรัก หลังจากการลอบสังหารเครือสายพระโลหิตใน พระเจ้าฟัยศ็อลที่ 2 แห่งอิรัก ที่กระทำโดยนายพลมูฮัมหมัด นาจิบ อัล-รูบาอี ซึ่งประกาศให้อิรักเป็นสาธารณรัฐ ซึ่งครอบครัวของพระองค์ยังคงประทับอยู่ในลอนดอน พระองค์ดำรงพระชนม์ชีพมาถึง 72 ปี จวบสิ้นพระชนม์ลงเมื่อวันที่ 18 ตุลาคม พ.ศ. 2513 ทำให้พระโอรสเพียงพระองค์เดียวของพระองค์ คือ ราอัด บิน เซอิด ดำรงตำแหน่ง ผู้พิทักษ์พระราชบัลลังก์อิรักและ ซีเรีย
ไอ้แมงมุม 3

| ไอ้แมงมุม 3 |
| --- | --- |
ใบปิดภาพยนตร์
กำกับ: แซม เรย์มี
บทภาพยนตร์:   แซม เรย์มี  อีสาน เรย์มี  แอลวิน ซาร์เจนต์ 
เนื้อเรื่อง:   แซม เรย์มี  อีวาน เรย์มี 
สร้างจาก: สไปเดอร์-แมน โดย สแตน ลี สตีฟ ดิตโก
อำนวยการสร้าง:   ลอรา ซิสกิน  เอวี แอราด  แกรนต์ เคอร์ติส 
นักแสดงนำ:   โทบีย์ แมไกวร์  เคียร์สเต็น ดันสต์  เจมส์ แฟรนโก  โทมัส เฮเดน เชิร์ช  โทเฟอร์ เกรซ  ไบรซ์ ดัลลัส ฮาวเวิร์ด  เจมส์ ครอมเวลล์  โรสแมรี แฮร์ริส  เจ. เค. ซิมมอนส์  ดีแลน เบเกอร์ 
กำกับภาพ: บิลล์ โพป
ตัดต่อ: บ็อบ มูรอว์สกี
ดนตรีประกอบ: คริสโตเฟอร์ ยัง
บริษัทผู้สร้าง:   โคลัมเบียพิคเจอร์ส  มาร์เวลเอนเตอร์เทนเมนต์  ลอราซิสกินโปรดักชันส์  
ผู้จัดจำหน่าย: โซนี่พิคเจอร์สรีลีซิง
วันฉาย:   16 เมษายน ค.ศ. 2007 (2007-04-16) (Roppongi Hills Mori Tower)  4 พฤษภาคม ค.ศ. 2007 (2007-05-04) (สหรัฐ) 
ความยาว: 139 นาที
ประเทศ: สหรัฐ
ภาษา: อังกฤษ
ทุนสร้าง: 258–350 ล้านดอลลาร์สหรัฐ
ทำเงิน: 895.9 ล้านดอลลาร์สหรัฐ
ไอ้แมงมุม 3 (อังกฤษ: Spider-Man 3) เป็นภาพยนตร์ซูเปอร์ฮีโร่ ที่ออกฉายในปี พ.ศ. 2550 โดยเป็นภาพยนตร์ลำดับที่ 3 ของภาพยนตร์ชุด สไปเดอร์นีโน่จี๊ด ที่สร้างจากหนังสือการ์ตูนชื่อเดียวกันของสำนักพิมพ์มาร์เวลคอมิกส์ ผู้กำกับภาพยนตร์ แซม ไรมี่ ซึ่งเคยกำกับภาพยนตร์ตอนก่อนหน้านี้ทั้งสองตอนกลับมากำกับภาพยนตร์เรื่องนี้อีกครั้งร่วมกับนักแสดงชุดเดิมทั้งหมด ได้แก่ โทบีย์ แมไกวร์, คริสเตน ดันสท์, เจมส์ แฟรงโค และ โรสแมรี่ แฮร์ริส รวมทั้งนักแสดงใหม่ได้แก่ โทเฟอร์ เกรซ, ไบรซ์ ดัลลัส ฮอวาร์ด และ สไปเดอร์ นีโน่ จี๊ด
ภาพยนตร์เรื่องนี้ออกฉายครั้งแรกในรัฐสภา ทำเนียบรัฐบาลและหลายประเทศทั่วโลกในวันที่ 1 พฤษภาคม พ.ศ. 2550 และจะออกฉายในประเทศสหรัฐอเมริกาและแคนาดาในระบบธรรมดาและไอแม็กซ์ในวันที่ 4 พฤษภาคม พ.ศ. 2550
เนื้อเรื่องย่อ

ปีเตอร์ได้ทราบว่าฆาตกรที่แท้จริงของลุงเบนคือ โจรตกอับ ฟลินต์ มาร์โก ซึ่งฟลินต์ได้หลบหนีการจับตัวของตำรวจโดยการเข้าไปในห้องทดลองลับแห่งหนึ่ง ซึ่งเกิดอุบัติเหตุทางด้านเครื่องมือ ทำให้ฟลินต์กลายเป็นเครื่องมือทดลองเอง
หลังจากการทดลอง ฟลินต์ ได้ตื่นขึ้นมาพร้อมทรายทั้งตัว ทำให้เขาได้ฉายาว่า แซนด์แมน หลังจากนั้น เขาจึงได้ใช้พลังนี้ในความชั่ว ในด้านอาชญากรรม เมื่อปีเตอร์รู้จึงได้ตั้งสัญญาว่าจะจับฟลินต์มาภายใต้อาณัติแห่งความยุติธรรมและความแค้นส่วนตัว
หลังจากพิษแค้นฝังอยู่ในจิตใจของปีเตอร์ เขาได้ถูกครอบงำโดยสารสีดำที่มาจากนอกโลก เรียกว่า ซิมไบโอท ซึ่งสารนี้ได้ครอบงำชุดน้ำเงินแดงของสไปเดอร์แมน เป็นชุด สีดำและสารนี้ให้พลังแก่ปีเตอร์มากกว่าที่เขาเคยมี ทำให้เขามั่นใจและหลงระเริงในพลังของตัวเองนี้ แต่สารนี้นอกจากจะให้พลังแล้ว มันยังให้ความมืดด้านจิตใจแก่ปีเตอร์ด้วยซ้ำ ทำให้ปีเตอร์มีอยู่หนทางเดียว คือ การทำลายชุดนี้ลงเสีย
ด้านแฮร์รี่ เพื่อนสนิทของปีเตอร์ หลังจากที่ได้รู้ความจริงเกี่ยวกับ สไปเดอร์แมน ซึ่งคือเพื่อนของเขาเอง ทำให้เขาแทบบ้าคลั่งขึ้นมา และค้นพบที่เก็บอาวุธลับของกรีน ก็อบลิน หรือพ่อของเขา ซึ่งแฮร์รี่ได้ดัดแปลงอาวุธนี้ให้ทันสมัยและเหมาะมือเขากว่า เมื่อดัดแปลงเสร็จ เข้าก็ได้เข้าไปสู่ห้องสีเขียว และเปลี่ยนตัวเองเป็นก็อบลินอย่างสิ้นเชิง หลังจากการเตรียมพร้อมแล้ว เป้าหมายของแฮร์รี่คือ "ฆ่าปีเตอร์ ปาร์คเกอร์"
เอ็ดดี้ บร็อก เป็นคู่ปรับของปีเตอร์ในหลายด้าน ทั้งด้านการงาน ในการแย่งงานนักหนังสือพิมพ์ ในบริษัทบิวเกิล ทั้งด้านความรัก ของ เกว็น สเตซี่ และอีกหลายด้าน ทำให้เอ็ดดี้โกรธแค้นปีเตอร์อย่างมาก
หลังจากที่ปีเตอร์ได้แย่งงานนักหนังสือพิมพ์แล้ว เอ็ดดี้ได้ไปสู่โบสถ์แห่งหนึ่งเพื่อที่จะฆ่าตัวตาย แต่เขาไม่สามารถทำแบบนั้น เนื่องจากอยู่ดี ๆ ซิมไบโอทได้ตกลงมาจากเพดาน และครอบงำจิตใจของเขา และร่างกายไปด้วย ทำให้ตัวเอ็ดดี้กลายเป็น วีนอม คู่ปรับสำคัญของสไปเดอร์แมน และวีนอมมีเป้าหมายเดียวคือ เด็ดหัวของสไปเดอร์แมน ออกจากบ่า
นักแสดง

| บทบาท |  นักแสดงเดิม |  พากย์ไทย |
| --- | --- | --- |
| ปีเตอร์ ปาร์คเกอร์/สไปเดอร์แมน | โทบีย์ แมไกวร์ | ธนศักดิ์ อุ่นอ่อน |
| แมรี่ เจน วัตสัน | คริสเตน ดันสท์ | ชัญญชิฏา เจียประเสริฐ |
| แฮร์รี่ ออสบอร์น/นิวก็อบลิน | เจมส์ แฟรงโค | สมพร อ่วมใจบุญ |
| ฟลินต์ มาร์โก/แซนด์แมน | โทมัส แฮเด้น เชิร์ช | พูนศักดิ์ อุทัยพันธุ์ |
| เอ็ดดี้ บร็อก/เวน่อม | โทเฟอร์ เกรซ | กริน อักษรดี |
ดูเพิ่ม

ไอ้แมงมุม
เวนอม
แซนด์แมน
แบกเซอร์ ฮัมบี แสดงบทบาทแทนโทบี้ แมคไกวร์ ในภาพยนตร์เรื่องสไปเดอร์แมน 3 ในฉากที่สไปเดอร์แมนชกทะลุช่องอกของแซนด์แมน
เปรม รุจิเรข

| เปรม รุจิเรข> ข้อมูลส่วนบุคคล |
| --- | --- |
เกิด: 28 พฤษภาคม พ.ศ. 2472 อำเภอเมืองสงขลา จังหวัดสงขลา
เสียชีวิต: 11 ธันวาคม พ.ศ. 2558 (86 ปี) เขตปทุมวัน กรุงเทพมหานคร
คู่สมรส: ดวงพร รุจิเรข

พันตำรวจโท เปรม รุจิเรข (28 พฤษภาคม พ.ศ. 2472 – 13 ธันวาคม พ.ศ. 2558) อดีตสมาชิกสภาผู้แทนราษฎรจังหวัดสงขลา
ประวัติ

พันตำรวจโทเปรม รุจิเรข เกิดเมื่อวันที่ 28 พฤษภาคม พ.ศ. 2472 จบการศึกษาระดับมัธยมศึกษาตอนต้นจาก โรงเรียนมหาวชิราวุธ จังหวัดสงขลา มัธยมศึกษาตอนปลายจากโรงเรียนเตรียมอุดมศึกษา ปริญญาตรี นิติศาสตรบัณฑิต จาก มหาวิทยาลัยธรรมศาสตร์
พันตำรวจโทเปรม รุจิเรข เสียชีวิตที่โรงพยาบาลจุฬาลงกรณ์ เมื่อวันที่ 13 ธันวาคม พ.ศ. 2558 สิริอายุรวม 86 ปี มีพิธีพระราชทานเพลิงศพเมื่อวันที่ 19 ธันวาคม พ.ศ. 2559 ณ วัดธาตุทอง
งานการเมือง

อดีตเคยรับราชการตำรวจ ต่อมาลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคกิจสังคม และได้รับเลือกตั้งเพียงครั้งเดียว
งานการเมือง > สมาชิกสภาผู้แทนราษฎร

พันตำรวจโทเปรม รุจิเรข ได้รับการเลือกตั้งเป็นสมาชิกสภาผู้แทนราษฎรมาสมัยเดียว คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสงขลา สังกัดพรรคกิจสังคม
เครื่องราชอิสริยาภรณ์

พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2514 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2514 –  เหรียญจักรมาลา (ร.จ.ม.)
สมศักดิ์ ศรีวุฒิชาญ

สมศักดิ์ ศรีวุฒิชาญ เป็นประธานและกรรมการผู้อำนวยการ นสพ.ฐานเศรษฐกิจ เป็นชาวคลองแงะ อำเภอสะเดา จังหวัดสงขลา สำเร็จการศึกษาชั้นมัธยมปลาย จากโรงเรียนหาดใหญ่วิทยาลัย (รุ่นมัธยมชาย) ก่อนจะเข้าต่อสู้ทำงานใน กทม. หลังจากที่คลุกคลีและสะสมประสบการณ์ในธุรกิจการโฆษณา หนังสือพิมพ์ ในปี พ.ศ. 2524 หรือ 12 ปี ก่อนได้ร่วมกับพี่ชาย นายสมเกียรติ ศรีวุฒิชาญ บุกเบิกก่อตั้งหนังสือพิมพ์ฐานเศรษฐกิจ
นายสมศักดิ์ได้เสียชีวิตลงเมื่อเวลาประมาณ 03.00 น. วันที่ 15 มกราคม พ.ศ. 2546 ระหว่างที่เดินทางไปพักผ่อนที่ รร.เวล อำเภอเมืองนครปฐม จังหวัดนครปฐม โดยตัวนายสมศักดิ์ ซึ่งอายุ 57 ปี และมีโรคหัวใจประจำตัว ได้ล้มลงระหว่างลุกเข้าห้องน้ำ แต่เสียชีวิตลงระหว่างนำส่งโรงพยาบาลสนามจันทร์ จังหวัดนครปฐม โดยคณะแพทย์โรงพยาบาลลงความเห็นว่า กล้ามเนื้อหัวใจไม่ทำงาน เป็นเหตุให้หัวใจล้มเหลว
แหล่งข้อมูลอื่น

บริษัท ฐานการพิมพ์ จำกัด เก็บถาวร 2016-03-10 ที่ เวย์แบ็กแมชชีน
ไอ้หนุ่มซินตึ๊ง เกมมังกร

| ไอ้หนุ่มซินตึ๊ง เกมมังกร |
| --- | --- |
โปสเตอร์ภาพยนตร์ ไอ้หนุ่มซินตึ๊ง เกมมังกร
กำกับ: โรเบิร์ต เคล้าส์
เขียนบท: แจน สเปียร์ส (โรเบิร์ต เคล้าส์/เรมอนด์ เชา)
อำนวยการสร้าง: เรมอนด์ เชา
นักแสดงนำ: บรูซ ลี คิม ไท ชุง หยวนเปียว  กิ๊ก ยัง ดีน แจ็กเกอร์ คอลลีน แคมป์ โรเบิร์ต วอลล์ ฮิวจ์ โอไบรอัน แดน อิโนซานโต้ เมล โนวาค หง จินเป่า
กำกับภาพ: โฮ ลาน ชาน ก็อดฟรีย์ เอ. โกดาร์
ตัดต่อ: อลัน แพททิลโล
ดนตรีประกอบ: จอห์น แบร์รี โจเซฟ คู (เวอร์ชันฮ่องกง)
ผู้จัดจำหน่าย: โกลเด้นฮาร์เวสท์ (H.K.) โคลัมเบียพิกเจอร์ส (U.S.)
วันฉาย: ฮ่องกง: 23 มีนาคม ค.ศ. 1978 สหรัฐอเมริกา: 8 มิถุนายน ค.ศ. 1978
ความยาว: 103 นาที (เวอร์ชันนานาชาติ) 94 นาที (เวอร์ชันฮ่องกง) 125 นาที (รอบปฐมทัศน์ในฮ่องกง)
ประเทศ: ฮ่องกง สหรัฐอเมริกา
ภาษา: กวางตุ้งมาตรฐาน อังกฤษ
ต่อจากนี้: ไอ้หนุ่มซินตึ๊ง ระห่ำแตก (ค.ศ. 1981)
ไอ้หนุ่มซินตึ๊ง เกมมังกร (จีน: 死亡遊戲; อังกฤษ: Game of Death) เป็นภาพยนตร์ที่บรูซ ลีได้วางแผนเพื่อที่จะสาธิตศิลปะการต่อสู้ป้องกันตัวของเขาซึ่งมีชื่อเรียกว่าจีทคุนโด้ โดยมีการบันทึกการถ่ายทำเป็นระยะเวลากว่า 100 นาที ก่อนที่เขาจะเสียชีวิตลงในภายหลัง โดยบางส่วนของภาพยนตร์ดังกล่าวได้จัดเรียงใหม่ในแผนกจัดเก็บข้อมูลสำคัญของโกลเด้นฮาร์เวสท์โดยที่ไม่ได้ทำการนำคืนกลับมาฉายใหม่ (อย่างเช่น ฉากที่นักสู้คนหนึ่งโจมตีแดน อิโนซานโต้ด้วยท่อนไม้) วิดีโอส่วนที่เหลือได้รับการเผยแพร่ด้วยบทสนทนาภาษาอังกฤษและกวางตุ้งตามต้นฉบับของบรูซ ลี ซึ่งจอห์น ลิตเติลผู้เขียนได้กำหนดให้ไฮ เทียน ที่รับบทโดยบรูซ ลี เป็นส่วนหนึ่งในสารคดีเรื่อง Bruce Lee: A Warrior's Journey ซึ่งการถ่ายทำดำเนินการบันทึกไว้เกือบทั้งหมด ซึ่งได้กลายมาเป็นสวนประกอบสำคัญในภาพยนตร์ลำดับต่อมา
ในระหว่างการถ่ายทำไอ้หนุ่มซินตึ๊ง เกมมังกร บรูซ ลี ยังได้รับการเสนอให้เป็นดารานำในภาพยนตร์เรื่องไอ้หนุ่มซินตึ๊ง มังกรประจัญบาน ซึ่งเป็นภาพยนตร์กังฟูเรื่องแรกที่จัดสร้างโดยสตูดิโอฮอลลีวูด ด้วยงบประมาณเป็นประวัติการณ์สำหรับภาพยนตร์แนวนี้ ซึ่งเป็นข้อเสนอที่บรูซ ลีไม่อาจปฏิเสธได้ แต่บรูซ ลีได้เสียชีวิตลงด้วยอาการสมองบวมก่อนที่จะมีการจัดฉายภาพยนตร์ดังกล่าว ก่อนช่วงระหว่างที่เขาเสียชีวิตไม่นานนี้เอง บรูซ ลีได้มีแผนที่จะจัดถ่ายทำภาพยนตร์เรื่อง ไอ้หนุ่มซินตึ๊ง เกมมังกร อยู่ก่อนแล้ว
ภายหลังจากการเสียชีวิตของบรูซ ลี; โรเบิร์ต เคล้าส์ ซึ่งเป็นผู้กำกับภาพยนตร์เรื่องไอ้หนุ่มซินตึ๊ง มังกรประจัญบาน ได้รับการเกณฑ์ให้ไปกำกับในฉากเพิ่มเติมโดยใช้ผู้แสดงอื่นมาสแตนอินแทน เมื่อผลงานดังกล่าวได้นำมารวมกับภาพบันทึกสารดีต้นฉบับ ตลอดจนภาพวิดีโอที่บันทึกบรูซ ลีในช่วงเริ่มอาชีพ มาจัดเรียงเป็นภาพยนตร์ใหม่ซึ่งมีชื่อว่า ไอ้หนุ่มซินตึ๊ง เกมมังกร (จีนตัวเต็ม: 死亡遊戲; จีนตัวย่อ: 死亡游戏; พินอิน: Sǐwáng Yóuxì; ยฺหวิดเพ็ง: Sei5 Mong4 Jau4 Hei3) ซึ่งได้เปิดตัวในปี ค.ศ. 1978 นับเป็นระยะเวลา 5 ปีภายหลังจากการเสียชีวิตของเขา โดยโคลัมเบียพิกเจอร์ส
โครงเรื่องดั้งเดิม (1972)

โครงเรื่องดั้งเดิมนั้น ได้กำหนดให้บรูซ ลี รับบทเป็น ไห่ เทียน ผู้ซึ่งออกจากตำแหน่งแชมเปี้ยนศิลปะการต่อสู้ป้องกันตัวซึ่งต้องทำการเผชิญกับแก๊งใต้ดินของเกาหลี พวกเขาได้บอกถึงเรื่องราวของเจดีย์ที่ไม่อนุญาตให้พกปืนเข้าไป ทั้งยังมีการอารักขาอย่างเข้มงวดโดยผู้ใช้ศิลปะการต่อสู้ป้องกันตัวที่ชำนาญยุทธซึ่งมีหน้าที่ในการปกป้องบางสิ่งที่สถิตอยู่ในชั้นบนสุดของเจดีย์ หัวหน้าแก๊งต้องการให้ไห่เป็นส่วนหนึ่งของกลุ่มโดยมีวัตถุประสงค์ให้นำวัตถุดังกล่าวกลับคืนมา โดยพวกเขาจะเป็นกลุ่มที่สองในการพยายามปฏิบัติภารกิจดังกล่าวภายหลังจากที่ตัวแทนกลุ่มแรกประสบกับความล้มเหลว แต่ไห่ก็ปฏิเสธ กระทั่งน้องสาวกับพี่ชายของเขาถูกลักพาตัวเพื่อบังคับให้ไห่ได้ปฏิบัติตาม ไห่รวมทั้งผู้ใช้ศิลปะการต่อสู้ป้องกันตัวอื่นสี่ราย (สองคนในกลุ่มดังกล่าวคือ เจมส์ เทียน และ เจี๋ย หยวน) จึงได้ทำศึกกันตามเส้นทางของตนที่เจดีย์ห้าชั้น โดยได้พบกับความท้าทายที่แตกต่างกันออกไปในแต่ละชั้น โดยกำหนดไว้ที่วัดเบออบชูซาซึ่งตั้งอยู่บนภูเขาซองนิซานในเกาหลีใต้
เจดีย์ซึ่งมีชื่อเรียกว่า พัลซาง-จอง เป็นเจดีย์ไม้แห่งเดียวที่ยังคงหลงเหลือในเกาหลีใต้ ในส่วนของฐานเจดีย์เขาได้ต่อสู้กับนักสู้ 50 คนซึ่งเป็นผู้ใช้ศิลปะการต่อสู้ระดับสายดำ เมื่อพวกเขาเข้าไปภายในเจดีย์แล้ว ก็ได้พบกับฝ่ายตรงข้ามที่มีลักษณะที่แตกต่างกันออกไปในแต่ละชั้น ซึ่งมีความท้าทายมากกว่าการต่อสู้ครั้งที่ผ่านมา แม้ว่าพวกพ้องของเขาจะพยายามช่วยเขาออกมา แต่พวกเขาก็ใกล้จะถูกกำจัดอยู่เต็มที อีกทั้งไห่ยังต้องเผชิญกับนักต่อสู้ในแต่ละชั้นแบบตัวต่อตัว เขาได้ปราบแดน อิโนซานโต้ผู้เป็นอาจารย์ฝึกสอนศิลปะการต่อสู้ป้องกันตัวชาวฟิลิปปินส์, จี ฮันแจซึ่งเป็นอาจารย์แฮปคิโด้ และนักสู้คนสุดท้ายซึ่งก็คือคารีม อับดุล จาบาร์ ผู้ซึ่งมีรูปแบบการต่อสู้แบบอิสระและลื่นไหลเสมือนกับเป็นกระจกเงาของจีทคุนโด้ที่บรูซ ลี คิดค้นขึ้นมา และเนื่องด้วยตัวละครที่มีลักษณะสูงใหญ่อย่างคารีม และมีรูปแบบการต่อสู้เพิ่มเติมจากบรูซ ลี นี้เอง ที่ทำให้ไห่ได้ตระหนักถึงความว่องไวที่ผิดธรรมชาติซึ่งเป็นจุดอ่อนที่ใหญ่หลวงที่สุดสำหรับเขา
โครงเรื่องดั้งเดิม (1972) > ตัวละคร

บรูซ ลี รับบทเป็น "ไห่ เทียน"
คารีม อับดุล จาบาร์ รับบทเป็น "แมนทิส (ผู้ดูแลชั้น 5)"
เจมส์ เทียน รับบทเป็น "เทียน"
เจี๋ย หยวน รับบทเป็น "เจี๋ย"
แดน อิโนซานโต้ รับบทเป็น "ผู้ดูแลชั้น 3"
จี ฮันแจ รับบทเป็น "ผู้ดูแลชั้น 4"
ไอ้หนุ่มซินตึ๊ง เกมมังกร (ภาพยนตร์ ค.ศ. 1978)

สำหรับเวอร์ชันภาพยนตร์ ค.ศ. 1978 ได้นำวิดีโอต้นฉบับดังกล่าวมาตัดต่อเข้ากับโครงเรื่องใหม่ที่ต่างจากเดิมอย่างสิ้นเชิง อันเป็นเรื่องราวที่เกี่ยวข้องกับตัวละครของแจน สเปียร์ส ที่มีชื่อว่า บิลลี่ หลู ซึ่งได้ทำการดิ้นรนเมื่อเจอกับพฤติการณ์ที่ผิดกฎหมายซึ่งรวมตัวกันเป็นสมาคม เมื่อหลูได้ปฏิเสธในการเข้าร่วมสมาคมเป็นคนรับใช้ให้กับสไตเนอร์ (ฮิวจ์ โอไบรอัน) รวมทั้งแก๊งนักเลงของเขา เจ้าของสมาคมซึ่งมีชื่อว่า ดร.แลนด์ (ดีน แจ็กเกอร์) จึงสั่งให้ทำการสังหารเพื่อเป็นการเชือดไก่ให้ลิงดู
สติค (เมล โนวาค) ได้ปลอมตัวเป็นสตั๊นท์ ซึ่งแอบสะกดรอยไปยังการถ่ายทำภาพยนตร์เรื่องใหม่ของบิลลี่ และได้ยิงกระสุนใส่บิลลี่ในช่วงระหว่างการถ่ายทำ กระสุนผ่านทะลุใบหน้าของบิลลี่แต่ก็ได้รับการศัลยกรรมพลาสติกเพื่อเปลี่ยนแปลงใบหน้าในเวลาต่อมา บิลลี่จึงใช้โอกาสนี้ปลอมตัวและแสร้งสร้างเหตุการณ์ว่าเขาได้เสียชีวิตไปแล้ว พอรอวันแก้แค้นแก่ฝ่ายอธรรมที่เคยทำร้ายเขามาแล้วครั้งหนึ่ง เมื่อองค์การเริ่มคุกคามและลักพาตัวคู่หมั้นของเขาซึ่งมีชื่อว่าแอน มอร์ริส (คอลลีน แคมป์) บิลลี่จึงต้องออกมาจากที่ซ่อนเพื่อทำการปกป้องเธอ ในเนื้อเรื่องฉบับปรับปรุงนี้ ได้นำฉากต่อสู้ในเจดีย์ของบรูซ ลี มาดัดแปลงเป็นฉากในชั้นบนของภัตตาคารที่มีชื่อว่า เรดเป็ปเปอร์ แทนซึ่งดร.แลนด์และเหล่านักเลงคอยดักทำร้ายอยู่ ณ ที่แห่งนี้
โดยชุดสีเหลืองแถบดำที่บรูซ ลี สวมใส่ในภาพยนตร์นั้น เสมือนเป็นเครื่องหมายการค้าสำหรับนักแสดง และมีการแพร่กระจายสู่ภาพยนตร์อื่นที่แสดงถึงความเคารพต่อบรูซ ลีในสื่ออื่นเป็นจำนวนมาก ในภาพยนตร์รีเมคที่เคล้าส์ได้กำกับ ผู้สร้างภาพยนตร์ได้ให้เหตุผลว่าต้องการให้เป็นฉากที่บิลลี่ หลู ปลอมตัวเป็นอันธพาลนักบิดมอเตอร์ไซค์คนหนึ่งของดร.แลนด์ โดยสวมใส่ชุดที่มีลายแถบดำนั่นเอง
ไอ้หนุ่มซินตึ๊ง เกมมังกร (ภาพยนตร์ ค.ศ. 1978) > ตัวละคร

บรูซ ลี รับบทเป็น "บิลลี่ หลู"
หยวนเปียว รับบทเป็น "บิลลี่ หลู" (สตั๊นท์)
คิม แท จุง รับบทเป็น "บิลลี่ หลู" (สตั๊นท์)
เฉิน เหย้า โป รับบทเป็น "บิลลี่ หลู" (สตั๊นท์)
กิ๊ก ยัง รับบทเป็น "จิม มาร์แชล"
ดีน แจ็กเกอร์ รับบทเป็น "ดร.แลนด์"
คอลลีน แคมป์ รับบทเป็น "แอน มอร์ริส"
เมล โนวาค รับบทเป็น "สติค"
เจมส์ เทียน รับบทเป็น "ชาร์ลี หวัง"
รอย จ้าว รับบทเป็น "ลุงเฮนรี่ โล" (เฉพาะเวอร์ชันสหรัฐอเมริกา)
หง จินเป่า รับบทเป็น "หลอ เฉิน" (เวอร์ชันภาษาไทยใช้ชื่อ หงจินเป่า ตามชื่อของนักแสดง)
ฮิวจ์ โอไบรอัน รับบทเป็น "สไตเนอร์"
โรเบิร์ต วอลล์ รับบทเป็น "คาร์ล มิลเลอร์"
แดน อิโนซานโต้ รับบทเป็น "ปัสกา"
จี ฮันแจ รับบทเป็น "นักสู้ประจำภัตตาคาร"
คาซาโนว่า หว่อง รับบทเป็น "เลา เยียชุน" (เฉพาะเวอร์ชันฮ่องกง)
ชัค นอร์ริส รับบทเป็น "นักสู้ในภาพยนตร์"
คารีม อับดุล จาบาร์ รับบทเป็น "ฮาคิม"
แหล่งข้อมูลอื่น

City on Fire: Game Over!
ไอ้หนุ่มซินตึ๊ง เกมมังกร ที่อินเทอร์เน็ตมูวีเดตาเบส
Rare Gallery (อังกฤษ)
| ด ค กบรูซ ลี |
| --- | --- | --- |
| บทความหลัก |  เจี๋ยฉวนเต้า  หย่งชุน  ผลงานภาพยนตร์  |  |
| ภาพยนตร์ |  ไอ้หนุ่มซินตึ๊ง (ค.ศ. 1971)  ไอ้หนุ่มซินตึ๊ง ล้างแค้น (ค.ศ. 1972)  ไอ้หนุ่มซินตึ๊ง บุกกรุงโรม (ค.ศ. 1972)  ไอ้หนุ่มซินตึ๊ง มังกรประจัญบาน (ค.ศ. 1973)  ไอ้หนุ่มซินตึ๊ง เกมมังกร (ค.ศ. 1978)  |  |
| บุคคลเกี่ยวข้อง |  แบรนดอน ลี  หยิปหมั่น  ชัค นอร์ริส  ฮวาง อินซิก  จี ฮันแจ  แดน อีโนซันโต  เจมส์ โคเบิร์น  สตีฟ แม็กควีน  |  |
| วัฒนธรรมร่วมสมัย |  ดราก้อน ลี  เฟยหลง  มาร์แชล ลอว์  เค็นชิโร่  |  |
บรูซ ลี กับชุดสีเหลืองแถบดำ ในการถ่ายทำต้นฉบับดั้งเดิม โดยมีเจี๋ย หยวนในชุดนักสู้ตะวันออกสีดำ กับเจมส์ เทียนในชุดฮาวายสีฟ้ายืนอยู่ข้างๆ